पड़ोसी देश कज़ाखस्तान के विदेश मंत्रालय ने कहा कि बस के दोनों चालक में से एक चालक कज़ाख नागरिक था। दुर्घटना में उसकी मौत हो गई। मंत्रालय ने समाचार एजेंसी इंटरफेक्स को यह भी बताया कि बस में उज़्बेकिस्तान के 55 नागरिक सवार थे। उल्लेखनीय है कि रूस में अक्सर ऐसी बस दुर्घटनाएं होती हैं। इससे पहले अगस्त में निर्माण श्रमिकों को ले जाने वाली एक बस दुर्घटनाग्रस्त होकर काला सागर में गिर गई थी, जिसमें 17 लोग मारे गए थे।